Kalėtai

Kalėtai (, ) – gyvenvietė pietvakarių Latvijoje, Kuržemėje, Pietų Kuršo savivaldybėje, prie kelio Gramzda – Barta, 13 km į šiaurės vakarus nuo Skuodo, 12 km į pietvakarius nuo Priekulės. Bajorų–Priekulės geležinkelio stotelė – Kalėtų geležinkelio stotis.

Istorija 

XII a. pabaigoje Kalėtų teritorija priklausė kuršiams, XIII a. ją užvaldė Livonijos ordinas. 1561–1795 m. Kalėtai priklausė Kuršo kunigaikštystei, Lietuvos Didžiosios Kunigaikštijos ir Lenkijos karalystės vasalei. XIX a. Kalėtų teritorijoje buvo 7 dvarai. Kalėtų dvaro rūmus baronai Noldės pastatė 1876 m. Nuo 1951 m. juose veikia Kalėtų pagrindinė mokykla, nuo 1996 m. jų kairiajame sparne įsikūrė ir Kalėtų muzikos ir meno mokykla. 1915 m. pro miestelį nutiestas Bajorų–Priekulės geležinkelis.

Lietuviai 

1979 m. Kalėtų apylinkėje buvo apie 1800 gyventojų, 37% jų – lietuviai, po Antrojo pasaulinio karo atsikėlę iš Lietuvos arba grįžę iš tremties ir negavę leidimo apsigyventi Lietuvoje. Kalėtų apylinkės Uozuolų kaime 1979 m. buvo 126 gyventojai, 70% jų lietuviai. 2004 m. valsčiuje gyveno 65,8% latvių, 32% lietuvių.

Šaltiniai 

Pietų Kuršo savivaldybės gyvenvietės
Kalėtų valsčius